**Amit tudni kell a kéményseprésről**

2016. július 1. óta a katasztrófavédelem kéményseprő-ipari szerve fokozatosan veszi át az ingyenes lakossági szolgáltatást az ország minden olyan településén, ahol a helyi önkormányzat kéményseprő-közszolgáltatási szerződése lejár. Várhatóan 2024-ben ér véget ez a folyamat, amikor a lakossági közszolgáltató országosan a katasztrófavédelem lesz, míg a gazdálkodó szervezetek kötelező ellátását továbbra is a piaci szolgáltatók végzik.

**Ez év elejétől** (2021. január 01.) további települések kéményseprőipari ellátása **került át a katasztrófavédelemhez**: Borsod-Abaúj-Zemplén megyében **Sátoraljaújhely** és Mogyoróska.

Így Sátoraljaújhelyben a kémények tisztítását és rendszeres időszaki ellenőrzését az év elejétől már a katasztrófavédelem kéményseprői végzik. **Fontos,** hogya **szilárd tüzelésű** berendezésekhez kapcsolódó **égéstermék-elvezetők esetében évente**, a **gázüzemű és a zárt rendszerű tüzelőberendezésekhez** kapcsolódó kémények felülvizsgálatát **kétévente szükséges elvégeztetni**.

A kéményseprők automatikusan csak a társasházakba és lakásszövetkezeti ingatlanokba érkeznek!

**A családi házakhoz kizárólag a lakók kérésére**, **egyeztetett időpontban** mennek ki a szakemberek, mely **magánszemélyeknek továbbra is ingyenes**. Viszont, ha egy ingatlanban be van jegyezve valamilyen gazdálkodó szervezet, akkor már nem fakultatív, és fizetni kell érte.

A katasztrófavédelem kéményseprőjének házhoz hívását az online ügyfélszolgálaton keresztül: <https://kemenysepres.katasztrofavedelem.hu/ugyfelszolgalat> oldalon időpontfoglalással lehet kezdeményezni, vagy a **1818** telefonszámona **9.1** menü alatt.

**További információ**:

<https://kemenysepres.katasztrofavedelem.hu/>